cyanic-selkie/wikianc huggingface dataset:
দ্য সানডে লিডার
দ্য সানডে লিডার ছিল লিডার পাবলিকেশন্স (প্রাইভেট) লিমিটেড দ্বারা প্রকাশিত একটি ইংরেজি ভাষার শ্রীলঙ্কার সাপ্তাহিক সংবাদপত্র। এটি ১৯৯৪ সালে প্রতিষ্ঠিত হয়েছিল এবং কলম্বো থেকে প্রকাশিত হতো। এর ভগিনী সংবাদপত্র হল ইরুরেসা (ইরুডিনা) এবং বিলুপ্ত দ্য মর্নিং লিডার। ভাই লাসান্থা বিক্রমাতুঙ্গ এবং লাল বিক্রমাতুঙ্গের দ্বারা প্রতিষ্ঠিত, সংবাদপত্রটি তার স্পষ্টভাষী এবং বিতর্কিত সংবাদ কভারেজের জন্য পরিচিত। সংবাদপত্র এবং এর কর্মীদের উপর কয়েকবার হামলা ও হুমকি দেওয়া হয়েছে এবং এর প্রতিষ্ঠাতা সম্পাদক লাসান্থা বিক্রমাতুঙ্গকে হত্যা করা হয়েছে।
তথ্যসূত্র
<references group="" responsive="0">
লাতিনা, লাৎসিও
লাতিনা হচ্ছে মধ্য ইতালির লাৎসিও অঞ্চলের লাতিনা প্রদেশের রাজধানী।, এই শহরের জনসংখ্যা ১ লক্ষ ১৫ হাজার ৮৯৫ জন এবং দেশের রাজধানী রোমের পর এটি এই অঞ্চলের দ্বিতীয় বৃহত্তম শহর। ১৯৩২ সালে ফ্যাসিবাদী প্রশাসনের অধীনে লিতোরিয়া (Littoria) নামে এই শহর প্রতিষ্ঠিত হয়। এই এলাকাটি প্রাচীনকাল থেকেই জলাভূমি পরিবেষ্টিত ছিল, পরবর্তীকালে যার পানি নিষ্কাশন করে ফেলা হয়।
ইতিহাস
বাম|থাম্ব|250x250পিক্সেল|১৯৩২ সালের লিতোরিয়া’ র উদ্বোধনী অনুষ্ঠান যদিও এই এলাকায় প্রথম বসতি গড়েছিল লাতিনরা (ইতালীয় উপজাতি), তবে বেনিতো মুসোলিনি ১৯৩২ খ্রিস্টাব্দের ৩০শে জুন এখানে লিতোরিয়া নামে (ফ্যাশিও লিতোরিও এর অনুকরণে) আধুনিক শহর প্রতিষ্ঠা করেন। একই বছরের ১৮ ডিসেম্বরে শহরটির উদ্বোধন করা হয়। শহরটি মূলত ফ্রিউলি এবং ভেনেতো থেকে আগত অধিবাসীদের দিয়ে অধ্যুষিত ছিল, যারা এখানে একটি ভেনেশীয়-পন্তিন সম্প্রদায় গড়ে তোলে (বর্তমানে কেবল সীমান্তবর্তী কিছু এলাকায় টিকে আছে)। মূলত যুক্তিবাদী শৈলীতে (rationalist style) নির্মিত এখানকার ইমারত এবং স্মৃতিস্তম্ভগুলোর নকশা করেছিলেন মারচেল্লো পিয়াচেন্তিনি (Marcello Piacentini), আঞ্জোলো মাৎসোনি (Angiolo Mazzoni), দুইলিও কাম্বেল্লোত্তি'র (Duilio Cambellotti) মত প্রখ্যাত স্থপতি ও শিল্পীরা।
১৯৩৪ সালে এই শহরটি প্রাদেশিক রাজধানী হিসেবে ঘোষিত হয়, এবং দ্বিতীয় বিশ্বযুদ্ধের পর ১৯৪৬ সালে এর নাম বদলে লাতিনা রাখা হয়। প্রধানত লাৎসিও-সহ ইতালির অন্যান্য স্থান থেকে লোকজন এখানে আসতে শুরু করলে এখানকার আদি স্থানীয় ভাষা ভেনেশীয়-সদৃশ থেকে ক্রমশ রোমান উপভাষা'র (Romanesco dialect) কাছাকাছি একটি রূপে বদলে যেতে থাকে।
শহরটির কুলচিহ্ন (coat of arms) হচ্ছে একটি নীল ঢাল, যার মাঝখানে খচিত রয়েছে, সবুজ ক্ষেত্রের ওপর অধিষ্ঠিত অবস্থায় পৌরসভা ভবনের ঘড়িবিশিষ্ট মিনারের শৈলীকৃত চিত্র, এবং এর ভিত্তির দুই পাশে দুটি গমের ডাঁটা একটি লাল ফিতার সাথে যুক্ত; ফিতায় লাতিন ভাষায় খোদিত আছে শহরের শ্লোগান "LATINA OLIM PALUS" (লাতিনা, একদা এক জলাভূমি)। ঢালটির শীর্ষাংশ একটি মুকুট (mural crown) দ্বারা শোভিত।
অর্থনীতি
লাতিনায় বেশ কিছু ঔষধ ও রাসায়নিক শিল্প, এবং শক্তিশালী সেবা খাত রয়েছে। কৃষিখাতেও (সবজি, ফুল, চিনি, ফল, পনির এবং এদের উপজাতসমূহ) লাতিনা একটি গুরুত্বপূর্ণ কেন্দ্র।
পূর্বতন লাতিনা আণবিক শক্তি কেন্দ্র বন্ধ করে দেওয়া হয়েছে এবং বর্তমানে অপসারণ প্রক্রিয়ার মধ্যে রয়েছে।
ফ্রাৎসিওনি (Frazioni)
লাতিনার ফ্রাতসিওনি (পৌরসভার অধীনস্থ আঞ্চলিক মহকুমাবিশেষ) গুলো হচ্ছে: লাতিনা লিদো, লাতিনা স্ক্যালো, বোর্গো বাইনসিৎজা, বোর্গো ফাইটি, বোর্গো গ্রাপ্পা, বোর্গো ইজোন্‌সো, বোর্গো মন্‌তেল্লো, বোর্গো পিয়াভে, বোর্গো পোদগোরা, বোর্গো সাবোতিনো, বোর্গো সান্তা মারিয়া, বোর্গো সান মিখেল, কিজুওলা, এবং তর্‌ ত্রে পন্তি।
ভূগোল
লাতিনা শহরটির অবস্থান লাৎসিও অঞ্চলের দক্ষিণাংশের লাতিনা প্রদেশে। এটি রোম থেকে প্রায় দক্ষিণে অবস্থিত। এর পৌরসভা এপ্রিলিয়া, চিস্‌তার্না দি লাতিনা, নেত্তুনো, পন্তিনিয়া, সাবাউদিয়া, সারমোনেতা, সেৎজে'র পৌরসভার সাথে সীমানাবর্তী।
জলবায়ু
দক্ষিণ ইতালির অধিকাংশ অঞ্চলের মত লাতিনার জলবায়ুও ভূমধ্যসাগরীয় জলবায়ুর (কোপেন জলবায়ু শ্রেণীবিন্যাস) অন্তর্গত।
জনপ্রিয় সংস্কৃতিতে
ইতালীয় চলচ্চিত্র মিও ফ্রাতেল্লো এ ফিলিও উনিকো (ইংরেজি: My Brother is an Only Child, বাংলা অর্থ: আমার ভাই একমাত্র সন্তান) এর পটভূমি লাতিনা শহরকে ঘিরে তৈরি।
যমজ শহর / সহোদরা শহর
লাতিনার যমজ শহরগুলো হচ্ছে:
শ্রেষ্ঠ অভিনেতা বিভাগে ফিল্মফেয়ার সমালোচক পুরস্কার
শ্রেষ্ঠ অভিনেতা বিভাগে ফিল্মফেয়ার সমালোচক পুরস্কার হল ভারতের চলচ্চিত্রের অভিনেতাদের জন্য ফিল্মফেয়ার ম্যাগাজিন প্রদত্ত বাৎসরিক পুরস্কার। ১৯৯১ সাল থেকে ফিল্মফেয়ার পুরস্কারের অংশ হিসেবে এই পুরস্কার প্রদান করা হচ্ছে। পূর্বে এই পুরস্কার ফিল্মফেয়ার শ্রেষ্ঠ অভিনয় সমালোচক পুরস্কার হিসেবে অভিনেতা বা অভিনেত্রীদের দেওয়া হত। পরে ১৯৯৮ সাল থেকে এই পুরস্কারকে অভিনেতা ও অভিনেত্রীদের জন্য আলাদা দুটি পুরস্কার প্রদান শুরু করে।
অমিতাভ বচ্চন ২০০২, ২০০৬, ২০১৬ সালে এবং মনোজ বাজপেয়ী ১৯৯৯, ২০০০, ও ২০১৭ সালে সর্বাধিক তিনবার এই পুরস্কার লাভ করেন। শাহরুখ খান ১৯৯৪ ও ২০০১ সালে এবং রনবীর কাপুর ২০১০ ও ২০১২ সালে দুইবার এই পুরস্কার লাভ করেন। ২০১৯ সালের আয়োজন পর্যন্ত দুইবার যৌথভাবে এই পুরস্কার প্রদান করা হয়, প্রথমবার ২০১৭ সালে মনোজ বাজপেয়ী ও শহীদ কাপুরকে এবং দ্বিতীয়বার ২০১৯ সালে আয়ুষ্মান খুরানা ও রণবীর সিংকে।
সামন্ততন্ত্র
থাম্ব|সমাজতন্ত্রের রুপক৷ চার্ট সামন্ততন্ত্র বা সামন্তবাদ মধ্যযুগের ইউরোপের ইতিহাসে একটি গুরুত্বপূর্ণ প্রতিষ্ঠান বা প্রথা। মধ্য যুগে ইউরোপে যে তিনটি স্তম্ভ ( জার্মান জাতিগোষ্ঠীর রাজ্য শাসন পদ্ধতি, খ্রিষ্ট ধর্ম ও সামন্ত্রতন্ত্র ) এর উপর ভিত্তি করে তাদের সমাজ ও সভ্যতার সৌধ নির্মিত হয়েছিল বলে স্বীকৃত, সেই তিনটি স্তম্ভের মধ্যে নিঃসন্দেহে সামন্ত্রতন্ত্র বিশেষভাবে আলোচিত। কারণ সামন্ত্রতন্ত্র ইউরোপের ইতিহাসে এতো বেশি আলোচিত যে, মধ্যযুগকে অনেক সময় সামন্ত্রতন্ত্রের যুগ বলেও চিহ্নিত করা হয়।
সামন্ততন্ত্র মূলত এক প্রকার ভূমি ব্যবস্থাপনা। এই ব্যবস্থা সমগ্র মধ্যযুগব্যাপী অর্থাৎ, নবম শতক হতে পনের শতক পর্যন্ত ইউরোপবাসীর রাজনৈতিক, অর্থনৈতিক ও সামাজিক জীবন এবং তাদের আচার-আচরণ ও ভাবধারার উপর বিশেষভাবে প্রভাব বিস্তার করেছিল। উৎপত্তিগতভাবে দেখতে গেলে দেখা যায় সামন্ত্রতন্ত্র একটি ল্যাটিন শব্দ Feudam থেকে এসেছে। এখানে Feudam অর্থ Fief বা ক্ষুদ্র জমি। অন্যদিকে হস্তান্তরিত ক্ষুদ্র জমিকে অথবা শর্তাধীনে জমি দানকে বলা হতো Feif বা Feud । আর এই Feud থেকে Feudal(সামন্ত্র) এবং Feudal শব্দ থেকেই সামন্ত্রতন্ত্র বা Feudalism শব্দের উৎপত্তি ঘটেছে।
সামন্ততন্ত্র বিকশিত হয়েছিল তখন যখন সম্পদ ও ক্ষমতার উৎস ছিল একমাত্র জমি। জার্মান অভিবাসনের সময় শিল্প ও বাণিজ্য ক্ষতিগ্রস্ত হয়েছিল এবং এ সময় মুলত জমি কেন্দ্রিক উৎপাদন গুরত্ব লাভ করায় জমির মালিকের নিকট ক্ষমতা কেন্দ্রীভুত হয়েছিল। সামন্ত প্রথার উৎপাদনের কাজে সামন্ত প্রভূদের কোন ভূমিকা থাকতোনা। উৎপাদনের কাজে নিয়োজিত থাকতো কৃষক ও ভূমিদাসগন অথচ উৎপাদিত ফসলের এক বিরাট অংশ পেত সামন্ত প্রভূরা।
সামন্ততন্ত্র মূলত ভূমিকেন্দ্রীক একটি সরকার ব্যবস্থা। যেখানে রাষ্ট্রের কেন্দ্রীয় প্রশাসনের পরিবর্তে স্থানীয় ভূস্বামীদের মধ্যে রাজনৈতিক ও প্রশাসনিক ক্ষমতা বিকেন্দ্রিভূত হয়েছিল। তবে যথাযথভাবে সামন্ত্রতন্ত্রের সংজ্ঞা দেওয়া অত্যন্ত দুরহ ব্যাপার। কেননা একক কোন সংজ্ঞায় কেউ কেউ বলেন যে, দশ ও এগার শতকে ইউরোপে যে বিশেষ সমাজ ব্যবস্থার উদ্ভব হয়েছিল তাই সামন্ত্র ব্যবস্থা।
এছাড়া জার্মান ইতিহাসবেত্তা Ganshop বলেন, মধ্যযুগে ইউরোপে কতগুলো অদ্ভুত ব্যবস্থার উদ্ভব হয়েছিল যা বিকাশ লাভ করেছিল একখন্ড জমিকে কেন্দ্র করে। এর অর্থ একজন আর একজনকে জমি দান করবে এবং জমি দান কারী হচ্ছেন লর্ড আর যিনি গ্রহণ করছেন তিনি হলেন ভেসাল। এ লর্ড ও ভেসালের মধ্যে যে সম্পর্ক এবং তার ফলে যে ব্যাবস্থার উদ্ভব হয়েছিল তাই হলো সামন্ততন্ত্র বা সামন্ত ব্যবস্থা।
সুতরাং সামন্ততন্ত্র বলতে আমরা বুঝি এমন কতগুলো প্রথা, বিধি ও ব্যবস্থার সমষ্টি যেখানে শক্তিশালি মানুষ দুর্বল মানুষকে সাহায্য করবে এবং এর বিনিময়ে দুর্বল মানুষ শক্তিশালি মানুষকে।
খ্রিস্টীয় একাদশ-দ্বাদশ শতকে ইউরোপে সামন্ততন্ত্রের চূড়ান্ত বিকাশ লক্ষ করা যায়। কিন্তু চতুৰ্দশ শতকের মধ্যভাগ থেকে বিভিন্ন কারণে পশ্চিম ইউরোপের সামন্ততান্ত্রিক ব্যবস্থায় অবক্ষয় শুরু হয় এবং ক্রমে তা পতনের দিকে এগিয়ে যায়।
সামন্ততন্ত্রের পতনের কারণ
[2] কৃষক বিদ্রোহ: সামন্ততান্ত্রিক ব্যবস্থায় কৃষক সম্প্রদায় সামন্তপ্রভু, গির্জা প্রভৃতির আরোপিত বিভিন্ন প্রকার করের চাপে জর্জরিত হয়ে পড়েছিল। তদুপরি প্রভুর জমিতে বিনা পারিশ্রমিকে বেগার খেটে তাদের জীবন অতিষ্ঠ হয়ে উঠেছিল। এজন্য তারা মাঝেমধ্যেই সামন্তপ্রভুর বিরুদ্ধে বিদ্রোহ করত এবং তাতে শামিল হত দিনমজুর, কারিগর প্রমুখ সমস্ত নির্যাতিত শ্রেণিই।
[3] ভূমিদাস বিদ্রোহ: ভূমিদাসদের ওপর সামন্তপ্রভুদের সীমাহীন শোষণ ও নির্যাতনকে সামন্ততন্ত্রের পতনের অন্যতম কারণ বলে মনে করা হয়। সামন্ততান্ত্রিক ব্যবস্থায় ভূমিদাসদের স্বাধীনতা প্রায় ছিল না বললেই চলে। তীব্র অত্যাচার ও শোষণের ফলে বিভিন্ন স্থানে ভূমিদাস বিদ্রোহ সংঘটিত হতে থাকে যা সামন্ততন্ত্রের ভিত্তি দুর্বল করে দেয় ।
[4] জনসংখ্যা হ্রাস: ১৩৪৮ খ্রিস্টাব্দ ইউরোপে প্লেগ বা ব্ল্যাক ডেথ নামে মহামারি ছড়িয়ে পড়লে কয়েক দশকের মধ্যে ইউরোপের অন্তত ৪০ শতাংশ মানুষের মৃত্যু হয় জনসংখ্যা হ্রাস পেলে মানুষের তুলনায় জমির অনুপাত বেড়ে যায়। কৃষক ও ভূমিদাসের স্বল্পতায় শ্রমশক্তির অপ্রতুলতার কারণে সামন্ততান্ত্রিক উৎপাদন ব্যাহত হয় এবং সামন্তপ্রভুর আয় কমে যায়। সামন্তপ্রভুর আয় বৃদ্ধির বিকল্প কোনো পথ না থাকায় সামন্ততন্ত্ৰ ক্ৰমে দুর্বল হয়ে পড়ে।
[5] বাণিজ্যের প্রসার: ইতিহাসবিদ হেনরি পিরেন উল্লেখ করেছেন যে, ইউরোপে নগরসভ্যতা ও বাণিজ্যের প্রসারের ফলে ম্যানরগুলিতে নির্যাতিত বহু কৃষক ও ভূমিদাস মুক্ত জীবনের স্বপ্ন দেখতে শুরু করে। ম্যানরের বহু ভূমিদাস এখানে পালিয়ে এসে শ্রমিকের কাজে যোগ দেয়। ফলে ম্যানরগুলির অবক্ষয় শুরু হয়ে যায় ।
[6] বাণিজ্য পণ্য উৎপাদন: অর্থনীতিবিদ পল সুইজির মতে, দশম শতক থেকে বাণিজ্য ও রপ্তানি পণ্য উৎপাদন জনপ্রিয় হয়ে উঠলে ম্যানরগুলিতে প্রচলিত উৎপাদন পদ্ধতিতে তা সম্ভব হয়নি। অথচ পরিবর্তিত পরিস্থিতির চাহিদা অনুসারে ম্যানরগুলিতে উৎপাদন প্রক্রিয়ায় পরিবর্তন আনাও সম্ভব হয়নি। ফলে সামন্ততান্ত্রিক উৎপাদন পদ্ধতি ভেঙে পড়তে থাকে।
উপসংহার: উপরিউক্ত বিভিন্ন কারণে পশ্চিম ইউরোপে সামন্ততন্ত্রের অবক্ষয় ও পতন শুরু হয়। সামন্ততন্ত্রের অবক্ষয়ের সঙ্গে সঙ্গে সেখানে পুঁজিবাদী অর্থনীতির বিকাশ ঘটতে থাকে। অবশ্য তখন আশ্চর্যজনকভাবে পূর্ব ইউরোপ ও রাশিয়ায় এর উত্থান শুরু হয় যা দীর্ঘদিন অস্তিত্বশীল থাকে। SUBHAJIT DEY
শাহরিস্তান জেলা
শাহরিস্তান  (Dari Persian: شهرستان) আফগানিস্তানের দায়কুন্দি প্রদেশের একটি অন্যতম জেলা। ২০০৪ সালে উরুজান প্রদেশের দূরবর্তী উত্তর অঞ্চল দায়কুন্দি বারের একটি প্রদেশ হিসাবে জেলাটি প্রতিষ্ঠিত করা হয়েছিল।
শারিয়ান তালিবান-নিয়ন্ত্রিত উরুজগান প্রদেশের উত্তরে অবস্থিত, এবং গিজাব জেলার সাথে অত্যন্ত দীর্ঘ সীমানা ভাগ করে নিয়েছে। ২০০৬ সালে উরুজান প্রদেশের সাথে পুনরায় সংযুক্ত হওয়ার আগ পর্যন্ত এটি দায়কুন্দি জেলার অংশ ছিল। এছাড়াও এটি বামিয়ান প্রদেশের উত্তর সীমান্তেও অবস্থিত। মূলতঃ শাহরিস্তানের কয়েকটি উল্লেখোগ্য এলাকা রয়েছে, যেমন; মরমর ও শাহরিস্তান।
সোনালী ব্যাগ
সোনালী ব্যাগ হলো পাট থেকে উদ্ভাবিত এক ধরনের পলিথিন ব্যাগ। পাট থেকে পলিথিন ব্যাগ উৎপাদনের এই প্রক্রিয়াটি আবিষ্কার করেছেন বাংলাদেশী বিজ্ঞানী মোবারক আহমদ খান।  এটি একটি সেলুলোজ-ভিত্তিক বায়োডিগ্রেডেবল বায়োপ্লাস্টিক, যা প্লাস্টিক ব্যাগের একটি বিকল্প। পাট থেকে এই সেলুলোজকে সংগ্রহ করা হয়, যেখানে পাট হচ্ছে পৃথিবীর অন্যতম প্রধান আঁশ শস্য।
ইতিহাস
১৯৮২ সালে বাজারে প্রচলিত পলিথিনের বাণিজ্যিক ব্যবহার শুরু হলে পরিবেশের উপর এর ক্ষতিকারক প্রভাবের কথা চিন্তা করে পরিবেশ কর্মীরা এর বিরোধিতা করেন এবং ফলোশ্রুতিতে বিভিন্ন দেশে পলিথিন ব্যবহার নিষিদ্ধ করা হয়। বাংলাদেশেও ২০০২ সালে প্রচলিত পলিথিন ব্যাগ উৎপাদন ও বিপণন নিষিদ্ধ ঘোষণা করা হয়। এই সময়ে যে আইন তৈরি হয় তাতে পলিথিনের বিকল্প হিসেবে ন্যাচারাল ফাইবার কমপোজিট (NFC) নিয়ে গবেষণা ও উন্নয়নের জন্য জোড় দেয়া হয়। কয়েক বছর আগে থেকে এটি নিয়ে গবেষণা শুরু হলেও প্রচলিত পলিথিন নিষিদ্ধ হওয়ার পর থেকে মূলত পরিবেশ বান্ধব উপায়ে পলিথিন ব্যাগ উৎপাদন নিয়ে জোড়ালোভাবে কাজ শুরু হয়। এক দশক ধরে পরিশ্রমের চেষ্টায় বাংলাদেশ পরমাণু শক্তি কমিশন এর একজন বিজ্ঞানী মোবারক আহমদ খান বাংলাদেশের আরও কয়েকজন গবেষকের সহায়তায় বেশ কিছু (একটি পরিসরের) এনএফসি বা ন্যাচারাল ফাইবার কমপোজিট প্রস্তুত করতে সক্ষম হন। পরবর্তিতে ২০১৮ সালে বাংলাদেশ জুট মিলস করপোরেশন (বিজেএমসি) মোবারক আহমদ খান এর দ্বারা তৈরিকৃত একটি পাট-ভিত্তিক এনএফসি ব্যবহার করে একটি ব্যাগের বাণিজ্যিক উৎপাদন শুরু করে।    বাংলাদেশের প্রধানমন্ত্রী শেখ হাসিনা এই পণ্যের নাম দেন সোনালী ব্যাগ। পাটকে "সোনালী আঁশ" বলা হয় বলে এর এইরকম নাম করা হয়।
বাংলাদেশের পাট ও বস্ত্র প্রতিমন্ত্রী মির্জা আজম বলেন:"একসময়ের গোল্ডেন ফাইবার (সোনালী আঁশ) হিসেবে পরিচিত এই পাট ভবিষ্যতে গোল্ডেন বার (সোনার বার) হিসেবে পরিচিত হবে।... বাজারে সোনালী ব্যাগের চাহিদা ব্যাপক হবে। আমরা যদি প্রতিদিন ৫০০ টন সোনালী ব্যাগ উৎপাদন করতে পারি তাহলে ৫০০ টনই বাজারজাত করা সম্ভব।"
পদ্ধতি ও পরিবেশে প্রভাব
পাটজাত এ পলিথিন ব্যাগটি উৎপাদনে প্রথমে পাট থেকে সেলুলোজ সংগ্রহ করে সেটি প্রক্রিয়াজাত করা হয়। পরবর্তীতে সেলুলোজ থেকে সংগ্রহীত সিটের মাধ্যমে পলিথিন ব্যাগ তৈরি করা হয়। পাটের তৈরি সোনালী ব্যাগ সহজেই মাটির সাথে মিশে যায় এবং মাটিতে উর্বরতা বৃদ্ধিতে সহায়তা করে।
ক্রিয়ার কাল
ক্রিয়ার যে রূপের দ্বারা ক্রিয়া ঘটার বিভিন্ন সময় বোঝায়, সেই সময়কে ক্রিয়ার কাল বলা হয়। অথবা কার্য সম্পন্ন হওয়ার সময়কেই ক্রিয়ার কাল বা কাল বলে। ক্রিয়ার কাল তিন প্রকার।
বর্তমান কাল
ক্রিয়ার যে রূপের দ্বারা ক্রিয়া এখন ঘটছে বোঝায় সেই সময়কে বর্তমান কাল বলে। বর্তমান কালকে চার ভাগে ভাগ করা হয়।
সাধারণ বর্তমান
যে ক্রিয়ার কাজটি বর্তমানে সাধারণভাবে ঘটে বা হয়, তাকে সাধারণ বর্তমান বা নিত্যবৃত্ত বর্তমান কাল বলা হয়। যেমন :
ঘটমান বর্তমান
যে ক্রিয়ার কাজ বর্তমানে ঘটছে বা চলছে, এখনো শেষ হয়ে যায়নি, তাকে ঘটমান বর্তমান কাল বলা হয়। যেমন:
পুরাঘটিত বর্তমান
যে ক্রিয়া কিছু আগে শেষ হয়েছে কিন্তু তার ফল এখনো রয়েছে, তাকে পুরাঘটিত বর্তমান কাল বলা হয়। যেমন:
বর্তমান অনুজ্ঞা
যখন কাওকে কিছু করতে বলা হয় যেমন অনুরোধ বা আদেশ করা, তখন বর্তমান কালের সেই অবস্থাকে বর্তমান অনুজ্ঞা বলা হয়। যেমন:
অতীত কাল
ক্রিয়ার যে রূপের দ্বারা ক্রিয়া পূর্বে কোন এক সময় সংঘটিত হয়েছে, সেই সময়কে অতীত কাল বলে ।
অতীত কালকে চার ভাগে ভাগ করা হয়।
সাধারণ অতীত
যে ক্রিয়া অতীত কালে সাধারণভাবে সংঘটিত হয়েছে, তাকে সাধারণ অতীত কাল বলা হয়। যেমন :
নিত্যবৃত্ত অতীত
যে ক্রিয়া অতীতে প্রায়ই ঘটত এমন বোঝায়, তাকে নিত্যবৃত্ত অতীত কাল বলা হয়। যেমন:
ঘটমান অতীত
যে ক্রিয়া অতীত কালে চলেছিল, তখনো শেষ হয়নি বোঝায়, তাকে ঘটমান অতীত কাল বলা হয়। যেমন:
ভবিষ্যৎ কাল
ক্রিয়ার যে রূপের দ্বারা ক্রিয়া ভবিষ্যতে কোন একসময় ঘটবে সেই সময়কে ভবিষ্যৎ কাল বলা হয়।
সাধারণ ভবিষ্যৎ
যে ক্রিয়া পরে বা ভবিষ্যতে সাধারণভাবে সংঘটিত হবে, তার কালকে সাধারণ ভবিষ্যৎ কাল বলা হয়। যেমন-
ভবিষ্যৎ অনুজ্ঞা
যখন কোনও আদেশ, অনুরোধ বা প্রার্থনা ভবিষ্যতের জন্য করা হয় তখন তাকে ভবিষ্যৎ অনুজ্ঞা বলা হয়। যেমন:
কসবা পশ্চিম ইউনিয়ন
কসবা পশ্চিম বাংলাদেশের ব্রাহ্মণবাড়িয়া জেলার অন্তর্গত কসবা উপজেলার একটি ইউনিয়ন। ২০১৭ সালে কসবা পশ্চিম ইউনিয়নকে ভিক্ষুকমুক্ত ঘোষণা করা হয়।
আয়তন
কসবা পশ্চিম ইউনিয়নের আয়তন ১,৩৩৫ একর (৫.৪০ বর্গ কিলোমিটার)। এটি আয়তনের দিক থেকে ব্রাহ্মণবাড়িয়া জেলার সবচেয়ে ছোট ইউনিয়ন।
জনসংখ্যার উপাত্ত
২০১১ সালের আদমশুমারি অনুযায়ী কসবা পশ্চিম ইউনিয়নের মোট জনসংখ্যা ১০,০৪২ জন। এর মধ্যে পুরুষ ৪,৭৬৩ জন এবং মহিলা ৫,২৭৯ জন। মোট পরিবার ১,৮৭১টি। জনসংখ্যার ঘনত্ব প্রতি বর্গ কিলোমিটারে প্রায় ১,৮৫৯ জন।
অবস্থান ও সীমানা
কসবা উপজেলার মধ্যাংশে কসবা পশ্চিম ইউনিয়নের অবস্থান। এ ইউনিয়নের পূর্বে কসবা পৌরসভা, উত্তরে বিনাউটি ইউনিয়ন ও খাড়েরা ইউনিয়ন, পশ্চিমে মেহারী ইউনিয়ন ও কুটি ইউনিয়ন এবং দক্ষিণে কায়েমপুর ইউনিয়ন অবস্থিত।
প্রশাসনিক কাঠামো
কসবা পশ্চিম ইউনিয়ন কসবা উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম কসবা থানার আওতাধীন। এটি জাতীয় সংসদের ২৪৬নং নির্বাচনী এলাকা ব্রাহ্মণবাড়িয়া-৪ এর অংশ।
রায়হানুল হক
মোহাম্মদ রায়হানুল হক বাংলাদেশের রাজশাহী জেলার রাজনীতিবিদ যিনি রাজশাহী-৫ আসনের সংসদ সদস্য ছিলেন।
প্রাথমিক জীবন
রায়হানুল হক জানুয়ারি ১৯৫৯ সালে রাজশাহী জেলার চারঘাট উপজেলার চন্দনশহর গ্রামে জন্মগ্রহণ করেন।
রাজনৈতিক জীবন
রায়হানুল হক রাজশাহী জেলা আওয়ামী লীগের সদস্য। তিনি বাংলাদেশ ছাত্রলীগের রাজশাহী জেলার সাধারণ সম্পাদক ও চারঘাট উপজেলার সাধারণ সম্পাদক হিসেবে দায়িত্ব পালন করেছেন। সপ্তম জাতীয় সংসদের রাজশাহী-৫ আসনের সংসদ সদস্য ও গৃহায়ন ও গণপূর্ত মন্ত্রী আলাউদ্দিনের মৃত্যুর পর ২০০০ সালের উপ-নির্বাচনে তিনি সংসদ সদস্য সংসদ সদস্য নির্বাচিত হন।
ওর্তাকয় মসজিদ
ওর্তাকয় মসজিদ (Ortaköy Camii) অথবা বুয়ুক মাজেদি মসজিদ (Büyük Mecidiye Camii ' সুলতান আব্দুল মাজিদের মহান মসজিদ) বেশিকতাশ, ইস্তাম্বুল, তুরস্কে অবস্থিত একটি মসজিদ ওর্তাকয় পিয়ার স্কোয়ারের জলের ধারে অবস্থিত, যা বসফরাসের অন্যতম জনপ্রিয় স্থান। এটি উসমানীয় সুলতান প্রথম আব্দুল মাজিদ দ্বারা চালু করা হয়েছিল এবং এর নির্মাণ কাজ ১৮৫৪ বা ১৮৫৬ সালের দিকে সম্পন্ন হয়েছিল।
ইস্তাম্বুলের বসফরাস প্রণালী এবং বসফরাস সেতুর একটি স্বতন্ত্র দৃশ্য রয়েছে বলে এই কাঠামোটি ওর্তাকয় জেলার প্রতীকী। ইস্তাম্বুলের এশীয় দিক থেকে খেয়ায় করে ইউরোপীয় প্রান্তে যাওয়ার জন্য পর্যটকদের মধ্যে জনপ্রিয় বসফরাস ক্রুজ থেকে মসজিদটি দেখা যায়।
ইতিহাস
বর্তমান ওর্তাকোয় মসজিদের জায়গায় পূর্বে ১৭২০ সালে নির্মিত একটি ছোট মসজিদ ছিল এবং ১৭৩১ সালে প্যাট্রোনা হালিল বিদ্রোহের সময় ধ্বংসপ্রাপ্ত । বর্তমান মসজিদটি উসমানীয় সুলতান আবদুলমেসিদ প্রথম দ্বারা চালু করা হয়েছিল এবং ১৮৫৪ বা ১৮৫৬ সালের দিকে নির্মিত বা সম্পূর্ণ হয়েছিল (নির্মাণের সঠিক তারিখগুলি পণ্ডিত সূত্রের মধ্যে পরিবর্তিত হয়)। এর স্থপতি ছিলেন আর্মেনিয়ান পিতা ও পুত্র গারাবেত বালিয়ান এবং নিকোগোস বালিয়ান, যারা একটি দল হিসাবে কাজ করেছিলেন এবং ১৮৫৩-১৮৫৫ সালে নিকটবর্তী ডলমাবাহে প্রাসাদ এবং ডলমাবাহে মসজিদের নকশাও করেছিলেন।
মসজিদের একক গম্বুজটি মূলত ইট ব্যবহার করে নির্মিত হয়েছিল। যাইহোক, গম্বুজটি সময় জুড়ে ফাটল তৈরি করে এবং ভেঙে পড়ার জন্য প্রস্তুত ছিল, তাই কংক্রিট ব্যবহার করে একটি নতুন গম্বুজ পুনর্নির্মাণ করা হয়েছিল। ১৮৯৪ সালে, একটি ভূমিকম্প হয়েছিল যা মসজিদটিকে ক্ষতিগ্রস্থ করেছিল এবং ১৯৮৪ সালে এটি একটি ছোটখাটো আগুনের শিকার হয়েছিল। এইভাবে, কাঠামোটি তার সময়ে অনেকগুলি মেরামত ও পুনরুদ্ধারের কাজ করেছে। আজ, এটি মোটামুটি আকারে রয়েছে।
স্থাপত্য
সংযোগ=//upload.wikimedia.org/wikipedia/commons/thumb/4/4c/Istanbul_asv2020-02_img62_Ortak%C3%B6y_Mosque.jpg/220px-Istanbul_asv2020-02_img62_Ortak%C3%B6y_Mosque.jpg|বাম|থাম্ব|মসজিদের অভ্যন্তর, গম্বুজের দিকের দৃশ্য ইস্তাম্বুলে তাদের অন্যান্য প্রকল্পের মতই বালিয়ানদ্বয় মসজিদটিকে একটি মিশ্র বা সারগ্রাহী শৈলীতে ডিজাইন করেছেন যা সমসাময়িক ইউরোপীয় পুনরুজ্জীবনবাদী প্রবণতা যেমন নিওক্লাসিক্যাল, কিছু বিবরণ এবং সামগ্রিক নকশার উপাদানগুলির সাথে পূর্বের উসমানীয় বারোক শৈলী থেকে আঁকা। যাইহোক, এটি বিশেষভাবে অলঙ্কৃত পাথরে খোদাই করা অলঙ্করণের দ্বারা সেই সময়ের অন্যান্য মসজিদ থেকে আলাদা।
স্থাপত্যটি সুলতানের জন্য একটি দ্বিতল সাম্রাজ্যিক অ্যাপার্টমেন্ট নিয়ে গঠিত, যা একটি ইউ-আকৃতির পরিকল্পনা রয়েছে এবং মসজিদের জন্য একটি প্রধান প্রার্থনা হল, যার একটি বর্গাকার পরিকল্পনা রয়েছে একটি গম্বুজ দিয়ে আচ্ছাদিত। নিযুক্ত কলাম সহ সম্মুখভাগগুলি খোদাই করা পাথরের রিলিফ দ্বারা সজ্জিত, যা মসজিদটিকে একটি "গতিশীল চেহারা" দেয়। মসজিদের আলোকসজ্জার জন্য দুটি সারি জানালা রয়েছে। পুনঃনির্মিত গম্বুজটি কংক্রিট দিয়ে তৈরি করা হয়েছিল, যখন দুটি পাতলা মিনার তৈরিতে পাথর ব্যবহার করা হয়েছিল। মিনারগুলোর বারান্দাগুলো করিন্থিয়ার রাজধানীগুলোর মতো।
গোল্ডেন হর্নের ওপারের অন্যান্য মসজিদের তুলনায় মসজিদটি ছোট। অভ্যন্তরীণ স্থানের পরিপ্রেক্ষিতে, এটি আকারে বিনয়ী তবে ভিতরে প্রশস্ত এবং প্রশস্ত, লম্বা জানালা রয়েছে যা জলে এর প্রতিফলন প্রতিফলিত করার পাশাপাশি দিনের আলোতেও অনুমতি দেয়। মিহরাব ও মিম্বর নির্মাণে মার্বেল এবং পোরফিরির মতো উপকরণ ব্যবহার করা হয়েছিল।  অভ্যন্তরে ট্রম্পে -ল'ইল ফ্রেস্কো দিয়ে সুশোভিত, যেটি প্রথম আবদুলমেসিড আই-এর রাজত্বকালে অটোমান স্থাপত্যের একটি বৈশিষ্ট্য ছিল। পর্দা সহ কুলুঙ্গির মতো জানালার পাশাপাশি মিহরাবের সারি, একটি নব্য-রেনেসাঁ শৈলীতে সম্পাদিত এবং সেই শৈলীর মধ্যে ঐতিহ্যবাহী ইসলামী স্থাপত্য এবং অলঙ্করণের উপাদানগুলিকে অন্তর্ভুক্ত করা হয়েছে।  মসজিদের অভ্যন্তরীণ অংশে বেশ কয়েকটি ক্যালিগ্রাফির প্যানেলও রয়েছে যা আব্দুলমেসিদ প্রথম নিজেই সম্পাদন করেছিলেন, কারণ তিনি সুলতান হওয়ার পাশাপাশি একজন ক্যালিগ্রাফারও ছিলেন।
কুন-স্পাংস-ল্হা-দ্বাং-র্দো-র্জে
কুন-স্পাংস-ল্হা-দ্বাং-র্দো-র্জে তিব্বতের গ্ত্সাং-পা রাজবংশের তৃতীয় রাজা ছিলেন।
সংক্ষিপ্ত পরিচয়
কুন-স্পাংস-ল্হা-দ্বাং-র্দো-র্জে তিব্বতের গ্ত্সাং-পা রাজবংশের প্রতিষ্ঠাতা ও প্রথম রাজা ঝিগ-শাগ-পা-ত্শে-ব্র্তান-র্দো-র্জের পুত্র ছিলেন। তার রাজত্বকাল সম্বন্ধে বিশেষ কিছু জানা যায় না, কিন্তু একটি তথ্য থেকে জানা যায় যে, তিনি ১৫৮২ খ্রিষ্টাব্দে রাজত্ব করতেন। তিনি সাম-গ্রুব-ত্সে দুর্গে বসবাস করতেন।
অযোধ্যা
অযোধ্যা (अयोध्या, IAST Ayodhyā), যা সাকেত নামেও পরিচিত (साकेत), হলো একটি প্রাচীন ভারতীয় শহর ও মর্যাদা পুরুষোত্তম রামের জন্মস্থান। এটি ভারতের উত্তর প্রদেশ রাজ্যের পবিত্র সরযূ নদীর তীরে অবস্থিত। এটি অযোধ্যা জেলার পাশাপাশি ভারতের উত্তর প্রদেশের অযোধ্যা বিভাগের প্রশাসনিক সদর দফতর ।
অযোধ্যা হিন্দুধর্মের পবিত্রতম নগরী হিসেবে স্বীকৃত। এই শহরে হিন্দুরা প্রতি বছর তীর্থ করার জন্য এখানে আসেন। অযোধ্যা প্রাণকেন্দ্রে রাম মন্দির অবস্থিত। আধুনিক যুগে এসে শহর বহুগুণে সম্প্রসারিত হয়েছে। এর অবকাঠামো, রাস্তা-ঘাট, নাগরিক সুবিধা ইত্যাদির অনেক উন্নতি লক্ষ্য করা যায়। প্রতি বছর কয়েক মিলিয়ন হিন্দু অযোধ্যা শহর ভ্রমণ করে। ফলশ্রুতিতে শহরটি সারা বিশ্বের অন্যতম প্রধান বিশ্বজনীন শহরে পরিণত হয়েছে।
ইতিহাস
প্রাচীন হিন্দু সংস্কৃত ভাষার মহাকাব্য, যেমন রামায়ণ এবং মহাভারত-এ অযোধ্যা নামে একটি কিংবদন্তি নগরের কথা উল্লেখ করেছে যা শ্রীরাম সহ কোসালার কিংবদন্তি ইক্ষক্কু(সৌর রাজবংশ ৮০০০-৭০০০ খ্রিষ্টপূর্ব) রাজাদের রাজধানী ছিল।
বৌদ্ধ পালি ভাষার গ্রন্থসমূহের প্রাচীনতম এবং জৈন প্রাকৃত-ভাষা গ্রন্থে কোশল মহাজনপদ-এর একটি গুরুত্বপূর্ণ শহর হিসাবে সকেতা (প্রাকৃত সংস্কৃতিতে সাগ্যা বা সায়্যা) নামে একটি শহর উল্লেখ করা হয়েছে। বৌদ্ধ এবং জৈন উভয় গ্রন্থে টোগোগ্রাফিক ইঙ্গিত দেয় যে সাকেতা শহরই  বর্তমানের অযোধ্যা নগর ।
রামের জন্মস্থান হিসাবে বিশ্বাসের কারণে, অযোধ্যাকে একটি গুরুত্বপূর্ণ তীর্থস্থান হিসাবে বিবেচনা করা হয়। এটা বিশ্বাস করা হয় যে রামের জন্মস্থানে একটি প্রাচীন মন্দির ছিল, যা মুঘল সম্রাট বাবরের আদেশে ভেঙে ফেলা হয়েছিল এবং তার জায়গায় একটি মসজিদ তৈরি করা হয়েছিল। ১৯৯২ সালে প্রাচীন মন্দিরটি পুনর্নির্মাণের লক্ষ্য স্থানটি নিয়ে বিরোধের ফলে হিন্দু জনতা মসজিদটি ভেঙে দেয়। সুপ্রিম কোর্টের পাঁচ বিচারপতির পূর্ণাঙ্গ বেঞ্চ আগস্ট থেকে অক্টোবর ২০১৯ পর্যন্ত শিরোনামের মামলাগুলি শুনেছিল এবং রায় দেয় যে জমিটি ট্যাক্স রেকর্ড অনুযায়ী সরকারের ছিল এবং এটি একটি হিন্দু মন্দির নির্মাণের জন্য একটি ট্রাস্টের কাছে হস্তান্তর করার নির্দেশ দেয়। সরকার উত্তরপ্রদেশ সুন্নি সেন্ট্রাল ওয়াকফ বোর্ডকে একটি বিকল্প ৫ একর (২ হেক্টর) জমি দেওয়ার নির্দেশ দিয়েছে, যাতে ভেঙে দেওয়া বাবরি মসজিদের পরিবর্তে একটি মসজিদ তৈরি করা যায়। ২০২০ সালের আগস্টে রাম মন্দির নির্মাণের কাজ শুরু হয়।
২০১৬ আইসিসি মহিলা বিশ্ব টুয়েন্টি২০
অংশগ্রহণকারী দল
২০১৪ সালের প্রতিযোগিতায় শীর্ষস্থানীয় আটটি দল সরাসরি ২০১৬ সালের এ প্রতিযোগিতায় খেলার সুযোগ পায়। বাদ-বাকী দু’টি স্থানের জন্য ২০১৫ সালে থাইল্যান্ডে অনুষ্ঠিত বাছাইপর্বের মাধ্যমে নির্ধারিত হয়েছে। এতে বাংলাদেশ ও আয়ারল্যান্ড চূড়ান্ত খেলায় অবতীর্ণ হওয়ায় অংশগ্রহণের সুযোগ পায়।
অযোধ্যা
ভূগোল এবং জলবায়ু
অযোধ্যায় একটি আর্দ্র উপক্রান্তীয় জলবায়ু রয়েছে, যা মধ্য ভারতের আদর্শ। গ্রীষ্মকাল দীর্ঘ, শুষ্ক এবং গরম, মার্চের শেষ থেকে জুনের মাঝামাঝি পর্যন্ত স্থায়ী হয়, যেখানে দৈনিক গড় তাপমাত্রা 32 °C এর কাছাকাছি থাকে। এর পরে বর্ষাকাল থাকে যা অক্টোবর পর্যন্ত স্থায়ী হয়, বার্ষিক বৃষ্টিপাত প্রায় 1067 mm এবং গড় তাপমাত্রা প্রায় 28 °C। শীত নভেম্বরের শুরুতে শুরু হয় এবং জানুয়ারির শেষ পর্যন্ত স্থায়ী হয়, তারপরে ফেব্রুয়ারি এবং মার্চের শুরুতে একটি ছোট বসন্ত হয়। গড় তাপমাত্রা মৃদু 16 °C এর কাছাকাছি, কিন্তু রাতগুলি আরও ঠান্ডা হতে পারে।
২০১৬ আইসিসি মহিলা বিশ্ব টুয়েন্টি২০
মাঠসমূহ
২১ জুলাই, ২০১৫ তারিখে ভারতীয় ক্রিকেট নিয়ন্ত্রণ বোর্ড (বিসিসিআই) খেলাগুলো আয়োজনের জন্য শহরের নাম ঘোষণা করে। বেঙ্গালুরু, চেন্নাই, ধর্মশালা, মোহালি, মুম্বই, নাগপুর ও নতুন দিল্লিসহ চূড়ান্ত খেলা আয়োজনে কলকাতাকে নির্দিষ্ট করে।
অযোধ্যা
গুরুত্বপূর্ণ স্থান
কেন্দ্র|থাম্ব|1000x1000পিক্সেল|[[রাম কি পাইদি ঘাটের মনোরম দৃশ্য]] থাম্ব|[[হনুমান গঢ়ি মন্দির]] থাম্ব|সন্ত শ্রী পালটেস মন্দির অযোধ্যা হিন্দুদের একটি গুরুত্বপূর্ণ তীর্থস্থান। ব্রহ্মাণ্ড পুরাণের একটি শ্লোক অযোধ্যাকে "সবচেয়ে পবিত্র" এবং প্রধান শহরগুলির মধ্যে নাম দিয়েছে, অন্যগুলি হল মথুরা, হরিদ্বার , কাশী , কাঞ্চী এবং অবন্তিকা। এই শ্লোকটি অন্যান্য পুরাণেও সামান্য ভিন্নতা সহ পাওয়া যায়। গরুড় পুরাণেও অযোধ্যাকে বলা হয়েছে ভারতের হিন্দুদের জন্য সাতটি পবিত্র স্থানের মধ্যে একটি, বারাণসী সবচেয়ে পবিত্র।
হনুমান গঢ়ি
অযোধ্যার মাঝখানে অবস্থিত ৭৬টি ধাপের উন্নীত এই মন্দির উত্তর ভারতের হনুমানজীর অন্যতম মন্দিরের কমপ্লেক্স । এটি একটি রীতি যে রাম মন্দির দেখার আগে প্রথমে ভগবান হনুমান মন্দিরে দর্শন করা উচিত । রাম যখন বনবাসে গিয়েছিলেন, তখন অযোধ্যার এই স্থানেই তার অপেক্ষায় দাঁড়িয়েছিলেন হনুমান।
২০১৬ আইসিসি মহিলা বিশ্ব টুয়েন্টি২০
প্রস্তুতিমূলক খেলা
১০ থেকে ১৪ মার্চ পর্যন্ত ১০টি দল ৯টি প্রস্তুতিমূলক খেলায় অংশ নেয়। খেলাগুলো বেঙ্গালুরু'র এম. চিন্নাস্বামী স্টেডিয়াম, চেন্নাইয়ের এম. এ. চিদাম্বরম স্টেডিয়াম ও গুরু নানক কলেজ মাঠে অনুষ্ঠিত হয়।
অযোধ্যা
রামকোট
রামকোট শহরের প্রধান উপাসনাস্থল, এবং প্রাচীন শহরের উঁচু ভূমিতে দাঁড়িয়ে প্রাচীন দুর্গের স্থান। যদিও সারা বছরই তীর্থযাত্রীরা এখানে দর্শন করে, তবে বিশেষভাবে রাম জন্মের দিন "রাম নবমী" উপলক্ষে এটি বিশ্বজুড়ে ভক্তদের আকর্ষণ করে। তিন শতাব্দী আগে কুলুর রাজা এখানে একটি নতুন মন্দির তৈরি করেছিলেন, যা ১৭৮৪ সালে ইন্দোরের মহারানী অহল্যাবাঈ হোলকার দ্বারা উন্নত হয়েছিল, একই সময়ে সংলগ্ন ঘাটগুলি নির্মিত হয়েছিল। কালো বেলেপাথরের প্রাথমিক প্রতিমাগুলি সারায়ু থেকে উদ্ধার করে নতুন মন্দিরে স্থাপন করা হয়েছিল, যা কালে-রাম-কা-মন্দির নামে পরিচিত। ছোট দেবকালী মন্দির হলেন দেবী ঈশানী বা দুর্গার, সীতার কুলদেবীর মন্দির।
২০১৬ আইসিসি মহিলা বিশ্ব টুয়েন্টি২০
গ্রুপ পর্ব
১১ ডিসেম্বর, ২০১৫ তারিখে আন্তর্জাতিক ক্রিকেট কাউন্সিল কর্তৃপক্ষ প্রতিযোগিতার সময়সূচী ঘোষণা করে। ১০ দলকে দুই গ্রুপে বিভক্ত করা হয়েছে। গ্রুপ পর্বে প্রত্যেক দল একে-অপরের বিপক্ষে একবার করে মোকাবেলা করছে। প্রত্যেক গ্রুপ থেকে শীর্ষ দুই দল নক-আউট পর্বে অগ্রসর হবে।
অযোধ্যা
তুলসী স্মারক ভবন
তুলসী স্মারক ভবন মহান সন্ত-কবি গোস্বামী তুলসীদাসজীর প্রতি উত্সর্গীকৃত। তুলসী স্মারক ভবনটি ১৯৬৯ সালে প্রতিষ্ঠিত হয়েছিল। নিয়মিত প্রার্থনা সভা, ভক্তিমূলক পরিবেশনা এবং ধর্মীয় বক্তৃতা এখানে অনুষ্ঠিত হয়। কমপ্লেক্সটিতে অযোধ্যা শোধ প্রতিষ্ঠান রয়েছে যা গোস্বামী তুলসীদাসের সাহিত্যের রচনাগুলির একটি বিশাল ভাণ্ডার রয়েছে। প্রতিদিন সন্ধ্যা ৬টা থেকে রাত ৯টা পর্যন্ত তুলসী স্মারক মিলনায়তনে রামলীলা পরিবেশিত হয়; এটি একটি প্রধান আকর্ষণ।
২০১৬ আইসিসি মহিলা বিশ্ব টুয়েন্টি২০
নক-আউট পর্ব
প্রত্যেক গ্রুপের শীর্ষ দুই দল নক-আউট পর্বের সেমি-ফাইনাল ও ফাইনাল খেলে।
অযোধ্যা
রাম কথা পার্ক
শহরের উত্তরে ঘর্ঘরা নদীর তীরে প্রায় ২ কিমি দীর্ঘ মন্দির-তট বেষ্টিত অঞ্চল। রামঘাট, রাম নাম আশ্রম , ভাগলপুর মন্দির এর প্রধান আকর্ষণ। এখানে একটি হল্ট স্টেশন রয়েছে।
কনক ভবন
কনক স্বর্ণ মন্দির নামে পরিচিত, কনক ভবন মন্দির, দেবতা রাম এবং দেবী সীতার সমৃদ্ধ অলঙ্কৃত প্রতিমাগুলির এখানে প্রতিষ্ঠিত বলে এই নাম পেয়েছে। হিন্দিতে কনক অর্থ স্বর্ণ। রাম ও সীতার মূর্তিগুলি প্রচুর পরিমাণে স্বর্ণালঙ্কারে সজ্জিত হয়েছে। সোনার অলঙ্কারে সোনার সিংহাসনে অধিষ্ঠিত ।
সানডে অবজারভার (শ্রীলঙ্কা)
সানডে অবজারভার হল শ্রীলঙ্কার একটি সাপ্তাহিক ইংরেজি ভাষার সংবাদপত্র, যা রবিবারে প্রকাশিত হয়। দ্য সানডে অবজারভার এবং এর সহযোগী সংবাদপত্র ডেইলি নিউজ, দিনামিনা, সিলুমিনা এবং থিনাকরন সরকারী মালিকানাধীন কর্পোরেশন সিলন লিমিটেড (লেক হাউস) এর অ্যাসোসিয়েটেড নিউজপেপার দ্বারা প্রকাশিত হয়। ১৯২৮ সালে কাগজটি বর্তমান বিন্যাস ধারন করে কিন্তু এটি প্রতিষ্ঠিত হয়েছিল ১৮৩৪ সালে যখন শ্রীলঙ্কা ব্রিটিশ শাসনের অধীনে ছিল। এটি সরকারি গেজেট ছাড়াও প্রচারিত শ্রীলঙ্কার প্রাচীনতম সংবাদপত্র।  বর্তমান সম্পাদক হলেন ধরিশা বাস্তিয়ানস।
অযোধ্যা
কনক ভবন
কনক ভবন মন্দিরটি ভারতের জনগণের পাশাপাশি বিদেশীদেরও বিশেষ আকর্ষণ করে। মন্দিরটি যে জায়গাটিতে অবস্থিত সেখান থেকে মনোমুগ্ধকর সূর্যোদয় এবং রোমাঞ্চকর সূর্যাস্ত সুন্দর দৃশ্য দেখা যায় ।
সানডে অবজারভার (শ্রীলঙ্কা)
তথ্যসূত্র
<references group="" responsive="0">
অযোধ্যা
রাম কি পায়দি
রাম কি পাইদি হল সরযূ নদীর তীরে একাধিক ঘাট। নদী সম্মুখভাগ বিশেষ করে ফ্লাডলাইট রাতে একটি অসামান্য ল্যান্ডস্কেপ নিয়ে আসে। এগুলি ভক্তদের জন্য প্ল্যাটফর্ম হিসাবে কাজ করে যাকে বলা হয়, নদীতে ডুব দিয়ে তাদের পাপ ধুয়ে ফেলতে আসেন। এখানে প্রতি বছর দীপাবলি উৎসবে প্রদীপ প্রজ্জ্বলন করা হয়। ২০২১ সালে প্রায় ৯.৪ লক্ষ প্রদীপ প্রজ্জ্বলনে তা বিশ্বের বৃহত্তম তৈলবাতি প্রদর্শনেরর গিনেস রেকর্ড সৃষ্টি করে।
আকাশপথে
৯ কিমি দূরবর্তী ফৈজাবাদ বিমানবন্দর শহরের প্রধান বিমান বন্দর। এটি বর্তমানে ১.৮ কিমি দীর্ঘ, যা শুধু টার্বোপ্রপ ইঞ্জিন বিশিষ্ট এয়ারলাইনার যেমন এটিআর ৭২ বা ডি হ্যাভিল্যান্ড কানাডা ড্যাশ ৮ এর পরিচালনার যোগ্য। এটিকে প্রসারিত করে ২.৫ কিমি করার পরিকল্পনা রয়েছে।
রেল
অযোধ্যা জংশন শহরের প্রধান রেলওয়ে স্টেশন। লখনৌ - বারাণসী থেকে আগত দ্রুতগামী ট্রেন এখানে দাঁড়ায়।
অযোধ্যা থেকে লখনৌ ১৪২ কিমি, অযোধ্যা থেকে প্রতাপগড় ১০৫ কিমি , অযোধ্যা থেকে জৌনপুর  ১০০ কিমি , রেলপথ বৈদ্যুতিক না থাকায় এখানে এখনো ডিজেল ইঞ্জিন চলে।  অযোধ্যা - লখনৌ রেলপথ বৈদ্যুতিকী-দিত্বকরণ করা হচ্ছে।
আজমগড় - অযোধ্যা - লখনৌ - কানপুর - দিল্লি কৈফিয়ৎ এক্সপ্রেস এবং ছাপড়া - অযোধ্যা - প্রয়াগ - কানপুর - ঝাঁসি - মুম্বাই অন্তোদ্যয় এক্সপ্রেস এই রুটের প্রধান ট্রেন।
ভবিষ্যৎ পরিকল্পনা
রামের জন্মভূমি হিসেবে বিখ্যাত অযোধ্যা শহরে ১০০ মিটার উঁচু রামের মূর্তি স্থাপন করা হবে। খরচ হবে ৩৩০ কোটি টাকা। অযোধ্যা রেল স্টেশনকে প্রস্তাবিত রামমন্দিরের আদলে তৈরি করার ঘোষণা থেকে সারা দেশ থেকে অযোধ্যাগামী ট্রেন চালু অনেক প্রস্তাবই দিয়েছে কেন্দ্র। একই সঙ্গে কেন্দ্র ও উত্তরপ্রদেশ সরকার যৌথ উদ্যোগে প্রদর্শশালা তৈরিরও উদ্যোগ নিয়েছে। সরকার ‘নিউ অযোধ্যা’ নামে টাউনশিপ তৈরির পরিকল্পনা করেছে। ৫০০ একর জমির উপরে সাড়ে ৩৫০ কোটি টাকা খরচে তৈরি হবে এই উপনগরী।
ভগিনী শহর
থাম্ব|[[অযোধ্যা জংশন রেলওয়ে স্টেশন]]
তথ্যসূত্র
আরো পড়ুন
শ্রীলঙ্কাদীপা
শ্রীলঙ্কাদীপা ছিল টাইমস অফ সিলন লিমিটেড (টিওসিএল) দ্বারা প্রকাশিত সিলনের একটি সিংহলী ভাষার সাপ্তাহিক সংবাদপত্র। এটি ১৯৫১ সালে প্রতিষ্ঠিত হয়েছিল এবং কলম্বো থেকে প্রকাশিত হয়েছিল।  ১৯৬৬ সালে এর গড় বিক্রয় ছিল ১১৮,৫৬১। ১৯৭০ সালে এটির গড় প্রচলন ছিল ১৩৩,০৯৩, ১৯৭৩ সালে ৮৫,৬৫৪ এবং ১৯৭৬ সালে ৫৫,০০০।
ফরিদা রহমান (রাজনীতিবিদ)
ফরিদা রহমান (১৬ আগস্ট ১৯৪৫ – ১৯ মে ২০২১)  ছিলেন বাংলাদেশ আওয়ামী লীগের একজন রাজনীতিবিদ এবং নবম জাতীয় সংসদের সংসদ সদস্য।
রাজনৈতিক জীবন
ফরিদা বাংলাদেশ আওয়ামী লীগের রাজনীতির সাথে যুক্ত ছিলেন। তিনি জাতীয় সংসদের সংরক্ষিত মহিলা আসন-১৭ এর ২০০৯ সাল হতে ২০১৩ পর্যন্ত নবম জাতীয় সংসদে নির্বাচিত সংসদ সদস্য ছিলেন। নবম জাতীয় সংসদে তিনি অর্থবিষয়ক সংসদীয় স্থায়ী কমিটির সদস্য হিসেবে দায়িত্ব পালন করেন।
স্টিভ ব্লুমার
স্টিফেন ব্লুমার (২০ জানুয়ারী ১৮৭৪ - ১৬ এপ্রিল ১৯৩৮) ইংল্যান্ডের আন্তর্জাতিক ফুটবলার এবং ম্যানেজার ছিলেন। যিনি ডার্বি কাউন্টির হয়ে খেলতেন - তাদের মধ্যে রেকর্ড গোলদাতা ছিলেন এবং মিডলজব্রার হয়েও খেলেছেন। । স্টিভ ব্লুমারের ওয়াচিন সংগীতটি প্রতিটি খেলার সময় ডার্বি হোমে বাজানো হয় এবং প্রাইড পার্ক স্টেডিয়ামে তার একটি ভাস্কর্য রয়েছে। তিনি ফুটবল লিগের ১০০ কিংবদন্তি এবং ইংলিশ ফুটবল হল অফ ফেমের তালিকাভুক্ত।
জীবনের প্রথমার্ধ
ব্লুমারের জন্ম ক্রেডলে, ওয়ার্সস্টারশায়ারে (বর্তমানে পশ্চিম মিডল্যান্ডস) কালেব ব্লুমার (একজন কামার) এবং মেরাব ডানের সংসারে, ২০ জানুয়ারি ১৮৭৪-এ হয়েছিল; তিনি ছয় সন্তানের মধ্যে বড় ছিলেন। তাঁর পাঁচ বছর বয়সে তাদের পরিবার ডার্বিশায়ারের লিচারচে চলে যায়। ১২ বছর বয়সে তিনি একটি স্থানীয় কামারের কাছে শিক্ষানবিশ হিসাবে যোগ দেন, যা তাকে মানসিকভাবে শক্তি তৈরিতে সহায়তা করেছিল।
পরের বছর তিনি লেয়ের আয়রন ফাউন্ডরিতে 'স্ট্রাইকার' হিসাবে খেলা শুরু করেন, যখন ডার্বিশায়ার মাইনর লিগে ডার্বি সুইফটসের হয়ে ফুটবল খেলছিলেন। ১৮৯১ সালে তিনি ডার্বি মিডল্যান্ডের হয়ে মিডল্যান্ড লিগে উপস্থিত হয়ে ২৭ শে মার্চ বার্টন সুইফ্টসের সাথে খেলায় ১-১ গোলে ড্র করেছিলেন।
ডার্বি কাউন্টি
ডার্বি কাউন্টি ১৮৯১ সালে ডার্বি মিডল্যান্ডের সাথে একীভূত হয়েছিল এবং ব্লুমার ১৮৯১-৯২ এর ফুটবল লিগের চতুর্থ মৌসুমের শুরুতে ডার্বি কাউন্টি খেলোয়াড় ছিলেন।
তিনি তার অপেশাদার ফুটবলার হওয়ার কারণে পরিবর্তে তৃতীয় দলের হয়ে খেলতেন এবং ১৮৯২ সালের এপ্রিলে তিনি একটি পেশাদার চুক্তি স্বাক্ষর করেন। পরের মাসে তিনি বার্টন ওয়ান্ডার্সের সাথে একটি চুক্তি স্বাক্ষর করেন, যদিও ফুটবল অ্যাসোসিয়েশন এই চুক্তিটি বাতিল বলে রায় দেয় এবং এতে জড়িত বার্টন কর্মকর্তাকে তিরস্কার করে।
ব্লুমার ১৮৯৬ সালে ডার্বিকে প্রথম বিভাগে রানার্সআপ করতে এবং ১৮৯৮,১৮৯৯ এবং ১৯০৩-এ তিনটি এফএ কাপ ফাইনালে উঠতে সহায়তা করেছিলেন। ১৯৯০ সালের ৩ সেপ্টেম্বর ব্লুমার দ্য হথর্নসে প্রথমবারের মতো গোল করেন, ওয়েস্ট ব্রমউইচ অ্যালবায়নের বিপক্ষে ১-১ গোলে ড্র হয় ম্যাচটি।
মিডলজব্রা
১৯০৬ এর মার্চে মাসে ব্লুমার ৭৫০ পাউন্ডে মিডলজব্রা তে যোগ দিয়েছিলেন। তার নতুন ক্লাবের সতীর্থদের মধ্যে ছিলেন আলফ কমন এবং ফ্রেড পেন্টল্যান্ড। তিনি ১৯০৬-০৭ এবং ১৯০৭-০৮ মৌসুমে মিডলজব্রাতে গোল সংখ্যায় শীর্ষে ছিলেন। ১৯০৭ সালের ৫ জানুয়ারি উনিউইচ আর্সেনালের বিরুদ্ধে একটি খেলায় তিনি চারটি গোল করেছিলেন।
ডার্বি কাউন্টিতে ফিরে আসা
মিডলজব্রাতে চার বছর থাকার পর তিনি ১৯১০ সালে র‌্যামসে ফিরে এসে ১৯১২ সালে তাদের দ্বিতীয় বিভাগের খেতাব জিততে সহায়তা করেন। তিনি ১৯৯১ সালের সেপ্টেম্বরে শেফিল্ড ইউনাইটেডের বিপক্ষে ডার্বির হয়ে সর্বশেষ লিগ গোল করেছিলেন এবং তার শেষ ম্যাচটি বার্নলির বিপক্ষে ১৯১৪ সালের ৩১ জানুয়ারিতে হয়েছিল।
আন্তর্জাতিক
তিনি ১৯০৭ সালে ইংল্যান্ডের দীর্ঘসময় ধরে খেলা খেলোয়াড় এবং ইংল্যান্ডের সর্বকালের শীর্ষ গোলদাতা হিসাবে আন্তর্জাতিক ক্যারিয়ার শেষ করেন। ১৯১১ সালে ভিভিয়ান উডওয়ার্ডের দ্বারা অতিক্রম করার আগ পর্যন্ত তিনি এই রেকর্ডটি ধারণ করেছিলেন।
আন্তর্জাতিক ক্যারিয়ারের সময় ব্লুমারের সতীর্থদের মধ্যে তাঁর কাউন্টি সতীর্থ জন গুডল পাশাপাশি ফ্র্যাঙ্ক বেকটন, জ্যাক রেনল্ডস, আর্নেস্ট নিডহাম, ফ্রেড স্পিকসলে, স্যাম ওলস্টেনহোলমে এবং উডওয়ার্ড অন্তর্ভুক্ত ছিলেন।
কোচিং ক্যারিয়ার
প্রথম বিশ্বযুদ্ধের পরে ব্লুমার সংক্ষিপ্তভাবে নেদারল্যান্ডসে ব্লাউ-উইট আমস্টারডামকে কোচিং করিয়েছেন। ১৯২৩ সালে তিনি স্পেনের রিয়েল ইউনিয়নের কোচ হন এবং পরবর্তীকালে ১৯২৪ সালে কোপা দেল রেতে তাদের জয়ের পথে পরিচালিত করেন। ১৯২০ এর দশকে কোপা স্পেনীয় চ্যাম্পিয়নদের সিদ্ধান্ত নেওয়ার জন্য কার্যকরভাবে প্লে অফ ছিল। দলগুলি তাদের আঞ্চলিক খেতাব অর্জন করে যোগ্যতা অর্জন করেছিল এবং রিয়েল ইউনিয়ন গুইপুজকোয়া প্রতিনিধিত্ব করে। অন্য নয়টি আঞ্চলিক চ্যাম্পিয়নও যোগ্যতা অর্জন করেছিল এবং প্রতিযোগিতার প্রথম রাউন্ডে রিয়াল মাদ্রিদ এবং চ্যাম্পিয়ন আন্ডালুসিয়ার সেভিলা এফসিকে মোট ৩-১ গোলে হারিয়েছেন। সেমিফাইনালে তারা মুখোমুখি হয়েছিল কাতালান চ্যাম্পিয়ন, এফসি বার্সেলোনা, আর একজন ইংলিশ জ্যাক গ্রিনওয়েলের কোচের। গ্রিনওয়েলের স্কোয়াডে পলিনো আলকান্টারা, সাগিবাবা এবং জোসেপ সামিটিয়ারের মতো অন্তর্ভুক্ত ছিল। তবুও, রিপ্লে এফসি বার্সেলোনাকে ৫-১ গোলে পরাজিত করেছিল এবং ফাইনালের মধ্য স্পেনের চ্যাম্পিয়ন রিয়াল মাদ্রিদকে পরাজিত করেছিল।
পেশাদার বেসবল
১৮৯০ সালে ব্লুমার গ্রেট ব্রিটেনের বেসবলের ন্যাশনাল লিগের ডার্বি বেসবল ক্লাবের হয়ে পেশাদার বেসবল খেলেন।
বায়ারফ্রিঞ্জেন্স
বায়ারফ্রিঞ্জেন্স হলো কোনো বস্তুর প্রতিসরাঙ্ক থাকার একটি আলোকিক বৈশিষ্ট্য যা সমবর্তন এবং আলোর বিস্তারের দিকের ওপর নির্ভর করে। এই আলোকিক ধারণার বস্তুগুলিকে বলা হয় বায়ারফ্রিঞ্জেন্ট (বা বায়ারফ্র‍্যাক্টিভ)। বায়ারফ্রিঞ্জেন্সকে প্রায়সই বস্তুর প্রতিসরণাঙ্কের সর্বোচ্চ পার্থক্যের ভিত্তিতে গণনা করা হয়। প্রায়শই অ-ঘনকাকৃতির স্ফটিকের গঠন গঠন সম্পন্ন স্ফটিকগুলি বায়ারফ্রিঞ্জেন্ট হয়, যেমন যান্ত্রিক পীড়নের অধীন প্লাস্টিক।
বায়ারফ্রিঞ্জেন্স যুগ্ন প্রতিসরণের কারণ যাদ্দারা, বায়ারফ্রিঞ্জেন্ট বস্তুর আপতিত কোনো আলোক রশ্মি কিছুটা ভিন্ন রাস্তা বেছে নেয় এবং দুইটি রশ্মিতে বিভক্ত হয়ে যায়। এই ক্রিয়াটি ১৬৬৯ সালে একজন ডেনিস বিজ্ঞানি র‍্যাসমুস বারটালিন কর্তৃক প্রথম বর্ণিত হয়, যিনি অন্যতম সবচেয়ে শক্তিশালী বায়ারফ্রিঞ্জেন্স সম্পন্ন ক্যালসাইট স্ফটিকে ইহা পর্যবেক্ষণ করেন। যদিও, ১৯ শতকের আগে অগাস্টিন-জিন ফ্রিনেল কর্তৃক মেরুকরণের মাধ্যমে, আলোকে অনুপ্রস্থ মেরুকরণ (তরঙ্গ ভেক্টরের দিকের সাথে উল্লম্ব) ক্ষেত্র সম্পন্ন তরঙ্গ হিসেবে উপলব্ধি করা এর ব্যাখ্যা দেওয়া হয়নি।
একাক্ষ বস্তু
সবথেকে সরল বায়ারফ্রিঞ্জেন্সকে একাক্ষ হিসেবে ব্যাখ্যা করা হয় যার অর্থ হলো, সেখানে আলোকিক ধারণার নিয়ন্ত্রণের জন্য শুধুমাত্র একটি অভিমূখ বিদ্যমান, যেহেতু এর উলম্ব সকল অভিমূখ (বা একটি নির্দিষ্ট কোনে) আলোকিকভাবে সমান। ফলে এর অক্ষ বরাবর ঘোরালেও এর আলোকিক বৈশিষ্টের পরিবর্তন হয় না। বস্তুটির এই বিশেষ অভিমুখ, আলোক অক্ষ হিসেবে পরিচিত। আলোক অক্ষের সমান্তরালে বিস্তৃত আলোক রশ্মিটি (যার সমবর্তন আলোক অক্ষের সাথে উলম্ব) ইহার বৈশিষ্ট্যসূচক সমবর্তন নির্বিশেষে একটি প্রতিসরণাঙ্ক কর্তৃক নিয়ন্ত্রিত হয়। ভিন্ন দিকে বিস্তৃত রশ্মির ক্ষেত্রে একটি রৈখিক সমবর্তন থাকে যা অক্ষের সাথে উলম্ব হয় এবং এই সমবর্তন সম্পন্ন রশ্মিকে বলা হয় সাধারণ রশ্মি এবং এটিও সেই একই প্রতিসরণাঙ্ক কর্তৃক নিয়ন্ত্রিত হয়।
দ্ব্যক্ষ বস্তু
তথাকথিত দ্ব্যক্ষ স্ফটিকের ক্ষেত্রে বিষয়টি যথেষ্ট কঠিন।
পি. ও. যথা
পিটার উইলেম যথা (১২ জানুয়ারী ১৯১৬ - ৩১ অক্টোবর ২০০৬) একজন দক্ষিণ আফ্রিকা এন রাজনীতিবিদ ছিলেন। তিনি সাধারণত নামে পরিচিত '''পি. ও. যথা''', এবং প্রায়শই ডাই গ্রুট ক্রোকোডিল নামে পরিচিত হন (যা দ্য গ্রেট কুমিরটিতে অনুবাদ করে)।
যথা ছিলেন দেশের সর্বশেষ প্রধানমন্ত্রী। ১৯৮৪ সালে অফিসটি বাতিল করে দেওয়া হয়েছিল। এর পরে তিনি প্রথম রাজ্য রাষ্ট্রপতি হিসাবে দায়িত্ব পালন করেছিলেন। রাজনৈতিক জীবনে তিনি মেজরিটি রুল এবং কমিউনিজম এর বিরোধী ছিলেন।
সালমা কে. ফরিদ একাডেমি
'''সালমা কে. ফরিদ একাডেমি (এসকেএফ একাডেমি)''' মার্কিন যুক্তরাষ্ট্রের কানেটিকাট অঙ্গরাজ্যের হামদেনে অবস্থিত একটি বেসরকারি ইসলামি প্রাক-প্রাথমিক এবং প্রাথমিক বিদ্যালয়।
অলাভজনক সহশিক্ষামূলক বিদ্যালয়ের মূল নীতি, পাঠ্যক্রম এবং দৈনন্দিন অনুশীলনগুলি শুধুমাত্র নবী মুহাম্মদের সুন্নাহর ও কুরআন উপর ভিত্তি করে প্রতিষ্ঠিত। স্কুলটি দিনের বেলায় ৩ থেকে ১২ বছর বয়সী বাচ্চাদের এবং স্কুলের পরে ১৮ বছর বয়সীদের পাঠদান করে। এটি সন্ধ্যায় প্রাপ্তবয়স্কদের পাঠদান করে।
শিক্ষায়তনিক
সালমা কে. ফরিদ একাডেমি(এসকেএফ)-এর লক্ষ্য হল একটি মনোরম এবং উৎসাহপূর্ণ ইসলামিক পরিবেশে সর্বোত্তম যত্ন নেওয়া এবং শিক্ষা প্রদান করা। ছাত্রদের মধ্যে ইসলামী আচরণ গড়ে তোলাও একটি অন্যতম লক্ষ্য। একাডেমির পাঠ্যক্রমটিতে কুরআন, আরবি, ইসলামিক স্টাডিজ, ভাষা, কলা, গণিত, বিজ্ঞান এবং সামাজিক সম্পর্কিত বিষয়গুলো অন্তর্ভুক্ত রয়েছে। স্কুলটি উত্তর আমেরিকার প্রথম ইসলামিক গ্রন্থাগার ও পাঠগার পাওয়ার আশা করছে।
ইতিহাস
২০০৮ সালের অক্টোবরে স্কুলটি উদ্বোধন করা হয়। তারিক ফরিদ এবং তার পরিবারের পৃষ্ঠপোষকতায় স্কুলটি নির্মিত হয়েছে। স্কুলটি ফরিদের মা, সালমা কে ফরিদের সম্মানে তার নাম অনুসারে নামকরণ করা হয়েছে। যিনি ২০০৫ সালে মারা গিয়েছেন।
আর্মি ইনস্টিটিউট অফ ম্যানেজমেন্ট, কলকাতা
কলেজ সম্পর্কে
কলেজটি মৌলানা আবুল কালাম আজাদ ইউনিভার্সিটি অফ টেকনোলজির সাথে অনুমোদিত এবং প্রোগ্রামটি অল ইন্ডিয়া কাউন্সিল ফর টেকনিক্যাল এডুকেশন দ্বারা অনুমোদিত। এছাড়াও এটি NAAC দ্বারা স্বীকৃত হয়েছে। এটি একটি ISO 9001:2015 প্রত্যয়িত কলেজও।
পুরানো ক্যাম্পাসটি ছিল আলিপুরের জাজেস কোর্ট রোডে। বর্তমানে, তারা নিউ টাউনে তাদের নতুন ক্যাম্পাস থেকে কাজ করছে, ডাউনটাউন মলের বিপরীতে এবং আইআইটি খড়গপুরের R&D ক্যাম্পাসের ঠিক পাশে।
শিক্ষাবিদ
ইনস্টিটিউট একটি একক স্নাতকোত্তর কোর্স অফার করে:
আন্তর্জাতিক দুর্নীতি বিরোধী দিবস
আন্তর্জাতিক দুর্নীতিবিরোধী দিবস দুর্নীতি বিরোধী জনসচেতনতা বৃদ্ধির জন্য ৩১ অক্টোবর ২০০৩ তারিখে জাতিসংঘের দুর্নীতির বিরুদ্ধে কনভেনশন পাস হওয়ার পর থেকে প্রতি বছর ৯ ডিসেম্বর এ দিন পালন করা হয়।
বাংলাদেশের সুফিদের তালিকা
বাংলাদেশ অসংখ্য অলি আউলিয়া, সুফির আগমন ঘটেছে তাদের মাঝে অন্যতম হচ্ছেন :
মধ্য ভারত (অঞ্চল)
মধ্য ভারত হল ভারতের একটি শিথিলভাবে সংজ্ঞায়িত ভৌগোলিক অঞ্চল। কোন স্পষ্ট অফিসিয়াল সংজ্ঞা নেই এবং বিভিন্ন ব্যবহার করা যেতে পারে। একটি সাধারণ সংজ্ঞায় রয়েছে ছত্তিশগড় এবং মধ্যপ্রদেশ রাজ্য, যেগুলি প্রায় সমস্ত সংজ্ঞায় অন্তর্ভুক্ত। কিছু অন্যান্য সংজ্ঞার মতো এটি উত্তর ভারতের অংশ নেয় যা পূর্ব-পশ্চিম অক্ষের "কেন্দ্রীয়"। এইভাবে ভারত সরকার কর্তৃক প্রতিষ্ঠিত কেন্দ্রীয় আঞ্চলিক পরিষদে এই উভয় রাজ্যের পাশাপাশি উত্তরে উত্তর প্রদেশ এবং উত্তরাখন্ড অন্তর্ভুক্ত রয়েছে, সর্বশেষটি এই অঞ্চলটিকে হিমালয়ের তিব্বত/চীনের সীমান্তে নিয়ে গেছে।
সানডে মিরর (সিলন)
দ্য সানডে মিরর ছিল টাইমস অফ সিলন লিমিটেড (টিওসিএল) দ্বারা প্রকাশিত সিলনের একটি ইংরেজি ভাষার সাপ্তাহিক সংবাদপত্র। এটি ১৯৬৬ সালে প্রতিষ্ঠিত হয়েছিল এবং কলম্বো থেকে প্রকাশিত হয়েছিল। ১৯৬৬ সালে এর গড় প্রচলন ছিল ২০,৬২৯।
আগস্ট ১৯৭৭ সালে শ্রীলঙ্কা সরকার কর্তৃক জাতীয়করণ করা হয়। রাষ্ট্র পরিচালিত টিওসিএল আর্থিক ও শ্রম সমস্যার সম্মুখীন হয় এবং ৩১ জানুয়ারী ১৯৮৫ সালে এটি এবং এর বিভিন্ন প্রকাশনা বন্ধ হয়ে যায়।
সারুলিয়া ইউনিয়ন
সারুলিয়া ইউনিয়ন বাংলাদেশের ঢাকা জেলার তেজগাঁও উন্নয়ন সার্কেলের একটি প্রশাসনিক ইউনিয়ন। যা ঢাকা সিটি করপোরেশনের সাথে একীভূত করা হয়। স্থানীয় সরকার (সিটি করপোরেশন) সীমানা পরিবর্তন (সম্প্রসারণ ও সংকোচন) বিধিমালা-২০১৩-এর বিধি ৫(২) বিধান অনুসারে ডিসিসির অন্তর্ভুক্ত করা হয়।
অবস্থান ও সীমানা
ডেমরা থানাধীন সারুলিয়া ইউনিয়নটির উত্তরে রয়েছে ঢাকা ডেমরা মহাসড়ক, পশ্চিমে মাতুয়াইল ইউনিয়ন, দক্ষিণে নারায়ণগঞ্জ সিটি করপােরেশন  এবং  পূর্বে রয়েছে শীতলক্ষা নদী।
ইতিহাস
সারুলিয়া ইউনিয়নটি একটি নতুন ইউনিয়ন পরিষদ, পূর্বে ইহা মাতুয়াইল ইউনিয়ন এর একটি অংশ ছিল। ২০০৩ সনে নির্বাচনের মাধ্যমে সারুলিয়া ইউনিয়ন এর কার্যক্রম শুরু হয়।
প্রশাসনিক এলাকা
০৯ টি ওয়ার্ড নিয়ে সারুলিয়া ইউনিয়ন গঠিত হয়।
খাড়েরা ইউনিয়ন
খাড়েরা বাংলাদেশের ব্রাহ্মণবাড়িয়া জেলার অন্তর্গত কসবা উপজেলার একটি ইউনিয়ন। ২০১৭ সালে খাড়েরা ইউনিয়নকে ভিক্ষুকমুক্ত ঘোষণা করা হয়।
আয়তন
খাড়েরা ইউনিয়নের আয়তন ৩,২৯৩ একর (১৩.৩৩ বর্গ কিলোমিটার)।
জনসংখ্যার উপাত্ত
২০১১ সালের আদমশুমারি অনুযায়ী খাড়েরা ইউনিয়নের মোট জনসংখ্যা ২০,৫৩৭ জন। এর মধ্যে পুরুষ ৯,৬৯৩ জন এবং মহিলা ১০,৮৪৪ জন। মোট পরিবার ৩,৯৪৫টি। জনসংখ্যার ঘনত্ব প্রতি বর্গ কিলোমিটারে প্রায় ১,৫৪১ জন।
অবস্থান ও সীমানা
কসবা উপজেলার মধ্যাংশে খাড়েরা ইউনিয়নের অবস্থান। এ ইউনিয়নের পূর্বে বিনাউটি ইউনিয়ন, উত্তরে বাদৈর ইউনিয়ন, পশ্চিমে মেহারী ইউনিয়ন এবং দক্ষিণে কসবা পশ্চিম ইউনিয়ন অবস্থিত।
প্রশাসনিক কাঠামো
খাড়েরা ইউনিয়ন কসবা উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম কসবা উপজেলার আওতাধীন। এটি জাতীয় সংসদের ২৪৬নং নির্বাচনী এলাকা ব্রাহ্মণবাড়িয়া-৪ এর অংশ।
শিক্ষা ব্যবস্থা
২০১১ সালের আদমশুমারি অনুযায়ী খাড়েরা ইউনিয়নের সাক্ষরতার হার ৫৯.১%।
বিপণন
থাম্ব|বিপণন কার্যক্রম সম্পর্কে একটি বই বিপণন বা বাজারজাতকরণ (marketing) হলো পণ্য বা মূল্যের বিনিময়ে কোনো ব্যক্তি বা দলের প্রয়োজন ও অভাব পূরণ করার সামাজিক এবং ব্যবস্থাপকীয় কার্যক্রম। Converse-এর মতে, "সময়গত, স্থানগত এবং স্বত্ত্বগত উপযোগ সৃষ্টি করাই বিপণন"। আমেরিকান মার্কেটিং এ্যাসোসিয়েশন-এর প্রদত্ত সংজ্ঞানুসারে: সংগঠন ও অংশীজনের সুবিধার্থে ক্রেতা সম্পর্কভিত্তিক ব্যবস্থাপনা এবং ক্রেতা সৃষ্টি, যোগাযোগ স্থাপন ও মূল্য প্রদানের লক্ষ্যে সম্পাদিত সাংগঠনিক কার্যক্রম এবং প্রক্রিয়ার সমষ্টিকেই বিপণন বলে।
বিপণন অর্পণ
বিপণন ১০টি বিষয় বা দশ ধরনের সত্তা বাজারজাত করে থাকে :
উৎপাদন মতবাদ
উৎপাদন মতবাদ (Production Concept) বিপণনের লক্ষ্য-সংশ্লিষ্ট সবচেয়ে পুরোন মতবাদ। এই মতবাদ মতে, ক্রেতা সেই পণ্যই আকৃষ্ট হবে, যা সহজলভ্য ও সুলভ। এই মতবাদের মূল লক্ষ্যই থাকে অধিক উৎপাদন, কম উৎপাদন খরচ এবং বিস্তৃত বণ্টন। এই মতবাদ কাজ করে দুরকম পরিস্থিতিতে:
১) যখন যোগানের চেয়ে চাহিদা বেড়ে যায়
২) যখন পণ্যের দাম বেড়ে যায় এবং দাম কমাতে উৎপাদন বাড়াতে হয়
তবে এতদসত্ত্বেয় উৎপাদন মতবাদের একনিষ্ঠ প্রয়োগ অনেক সময় কোম্পানীকে 'ক্রেতার চাহিদা পূরণের' মূল লক্ষ্য থেকে সরিয়ে রাখে।
পণ্য মতবাদ
ক্রেতা শুধুমাত্র সেই পণ্যে আকৃষ্ট হবে, যা গুণ, মান, বৈশিষ্ট্যে সমুজ্জল এবং পণ্যটির উৎকর্ষ সাধন করা হয়- এই মতবাদে দীক্ষিত পণ্য মতবাদ (Product Concept)। এতে উৎপাদক যেন বিশ্বাস করেন যে, একটা ভালো মানের 'ইঁদুর-ধরা ফাঁদ'ই ক্রেতাকে আকৃষ্ট করবে, কিন্তু একজন ক্রেতা যে ইঁদুর ধরা ফাঁদের বদলে ইঁদুর মারার পথ খুঁজতে পারেন, তা ভাবা হয় না। তাই পণ্য মতবাদও বাজারজাতকরণ ক্ষীণদৃষ্টির (Marketing myopia) পরিচয় দেয়। তাছাড়া এই মতবাদে অনেক সময়ই সম্ভাব্য প্রতিযোগীকে বিবেচনা করা হয় না।
বিক্রয় মতবাদ
ক্রেতা ততক্ষণ কোনো পণ্য ক্রয় করবে না, যতক্ষণ কোম্পানীর পক্ষ থেকে পণ্যের পক্ষে জোরালো প্রচার ও প্রসার কার্যক্রম হাতে না নেয়া হয়- এমনটাই ধারণা বিক্রয় মতবাদের (Selling Concept)। সাধারণত সচরাচর প্রয়োজন হয়না বা কেনা হয়না এমন পণ্যের ক্ষেত্রে বিক্রয় মতবাদ কাজে লাগানো হয়; যেমন: বীমা পলিসি, বিশ্বকোষ ইত্যাদি। আবার অনেক কোম্পানীর, চাহিদার চেয়েও যোগান বেশি দেবার ক্ষমতা থাকলে তারাও বিক্রয় মতবাদ ব্যবহার করে। কিন্তু বিক্রয় মতবাদ অনেকাংশেই ব্যবসায়িক ধ্যান-ধারণার মতবাদ; এতে অনেক সময়ই যা উৎপাদন করা হয়, তা বিক্রয় করার চিন্তা করা হয়, কিন্তু বাজার যা চায়, তা বিক্রয় করার চিন্তা করা হয় না।
বিপণন মতবাদ
বিক্রয় মতবাদের ক্ষীণদৃষ্টিকে সামলে নিয়ে জন্ম হয় বাজারজাতকরণ মতবাদের (Marketing Concept)। ১৯৫০ খ্রিষ্টাব্দের মাঝামাঝিতে উদ্ভব হয় এ মতবাদের। এ মতবাদ মতে, ক্রেতাদের চাহিদা ও সন্তুষ্টির নিমিত্তেই লক্ষ্যার্জন করতে হয়। বিক্রয় মতবাদের 'পণ্যের জন্য ক্রেতা' ধারণা থেকে বেরিয়ে এসে 'ক্রেতার জন্য পণ্য' ধারণার মতো যুগান্তকারী অথচ সম্পূর্ণ বিপরীত ধারণার জন্ম দেয় এই মতবাদ। কিন্তু এ মতবাদও শুধুমাত্র ক্রেতা-ভোক্তা, আর কোম্পানীর বাইরে আর কিছু নিয়ে ভাবে না, তাই এই মতবাদও সর্বাধুনিক মতবাদ নয় বলে অনেকে মনে করেন।
সামাজিক বিপণন মতবাদ
১৯৭০ খ্রিষ্টাব্দের পর সমাজের উপযোগিতা, স্বার্থ বিবেচনা করে যে বিপণন মতবাদের উন্মেষ ঘটে তা সামাজিক বিপণন মতবাদ (Social Marketing Concept) হিসেবে পরিচিত। এই মতবাদ অনুসারে ক্রেতা-ভোক্তা, কোম্পানীর পাশাপাশি সমাজের, ভালোর এবং নৈতিকতার দৃষ্টিতে বিপণন পরিচালনার ধারণা উৎপত্তিলাভ করে। এতে মুনাফা অর্জনের পাশাপাশি সমাজের কল্যাণ মুখ্য হয়ে ধরা পড়ে।
সামগ্রিক বিপণন মতবাদ
কিন্তু অপরাপর সকল মতবাদই কোনো না কোনো দৃষ্টিতে স্বয়ংসম্পূর্ণ নয় বলে এই ফাঁক পূরণ করতে একবিংশ শতাব্দীতে উদ্ভব হয় সামগ্রিক বিপণন মতবাদের (Holistic Marketing Concept)। এই মতবাদে মনে করা হয়, বিপণনের ক্ষেত্রে সংঘটিত সকল ঘটনা বা কর্মকান্ডেরই একটি বৃহৎ, সমন্বিত ও সুনির্দিষ্ট উদ্দেশ্য থাকা উচিত। এই মতবাদ মূলত বিপণন ক্ষেত্রে উদ্ভূত সমস্যা ও জটিলতা নিরসনে সহায়তা করে। এই মতবাদে মূলত চারটি অংশকে প্রাধান্য দেয়া হয়:
হিমালয়ী বুলবুল
হিমালয়ী বুলবুল (Pycnonotus leucogenys) বুলবুল পরিবারের গায়ক পক্ষী প্রজাতির পাখি। এটি মধ্য ও দক্ষিণ এশিয়ায় পাওয়া যায়।
শ্রেণীবদ্ধ এবং পদ্ধতি
হিমালয়ী বুলবুলকে সাদা কানের বুলবুল, সাদা দর্শনীয় বুলবুল, আফ্রিকান লাল চোখের বুলবুল, কেপ বুলবুল এবং সাধারণ বুলবুলের একটি সুপারস্পেসির অন্তর্গত বলে মনে করা হয়। বিকল্প নাম, সাদা-গাল বুলবুল, সাদা কানের বুলবুলও ব্যবহার করে।
বিবরণ
হিমালয় বুলবুল প্রায় ১৮ সেমি দৈর্ঘ্যে, ডানাযুক্ত অবস্থায় ২৫.৫-২৮ সেমি এবং গড় ওজন ৩০ গ্রাম। এর মাথা, গলা এবং ঝুঁটি কালো এবং সাদা। পিছনে, পার্শ্ব এবং লম্বা লেজটি বাদামী, নীচের অংশটি ফ্যাকাশে হলুদ। লিঙ্গগুলির একই ধরনের পক্ষসমষ্টি রয়েছে।
বিচরণ এবং আবাসস্থল
প্রজাতিগুলি ভারতীয় উপমহাদেশের উত্তরাঞ্চল এবং কিছু সংলগ্ন অঞ্চলে দেখা যায়। এটি হিমালয়ের ভেতরে এবং এর নিকটে পাওয়া যায়।
হিমালয়ী বুলবুল বন এবং ঝোপঝাড়ে ঘুরাঘুরি করে এবং উদ্যান ও পার্কেও আসে।
আচরণ এবং বাস্তুশাস্ত্র
হিমালয়ী বুলবুল পোকামাকড় এবং অন্যান্য ছোট অমেরুদণ্ডীর পাশাপাশি বেরি, ফলমূল, বীজ, কুঁড়ি এবং মধু খেয়ে থাকে।
এর বাসাগুলি সাধারণত ঝোপঝাড় বা নিম্ন শাখায় নির্মিত হয়, কাপ-আকৃতির হয় এবং ডান্ডা, শিকড় এবং ডাল দিয়ে তৈরি। মহিলা পাখি সাধারণত তিনটি ডিম দেয় যা ১২ দিন ধরে তা দেয়া হয়। ছানাগুলি ৯-১০ দিনের বয়সে বাসা ছেড়ে যায়। প্রতি বছর তিনটি পর্যন্ত ছানা জন্ম দিতে হতে পারে। প্রজননের সময়, প্রাপ্তবয়স্করা খুব আঞ্চলিক হয়ে যায়।
মার্টিন লুথার
মার্টিন লুথার (১০ই নভেম্বর ১৪৮৩ - ১৮ই ফেব্রুয়ারি ১৫৪৬) ছিলেন একজন জার্মান ধর্মযাজক এবং ধর্মতত্ত্বের অধ্যাপক। তিনি ষোড়শ শতকে প্রটেস্ট্যান্ট ধর্মবিপ্লবের সূত্রপাত করেন। পাপ করে অর্থের বিনিময়ে বিধাতার শাস্তি থেকে মুক্তি পাওয়া যায় - এই মতের তিনি কঠোর বিরোধিতা করেন। লুথার শিক্ষা দেন যে ভাল কাজ করে মুক্তি অর্জন করা যায় না, বরং পাপমুক্তিদাতা হিসেবে যিশু খ্রিষ্টের উপর বিশ্বাস রাখার মাধ্যমে ঈশ্বরের উপহার হিসেবেই তা পাওয়া যায়।
জন্ম ও শিক্ষাজীবন
মার্টিন লুথার ১৪৮৩ সালের ১০ই নভেম্বর পবিত্র রোমান সাম্রাজ্যের কাউন্টি অব ম্যানসফেল্ডের এইস্লেবেনে জন্মগ্রহণ করেন। তার পিতা হান্স লুডার (বা লুধার, পরে লুথার) এবং মাতা মার্গারেথ (জন্মনাম: লিন্ডেমান)। ১৪৮৪ সালে তারা সপরিবারে ম্যানসফেল্ডে চলে যান, সেখানে তার পিতা কপার খনিতে ইজারাদার ছিলেন এবং স্থানীয় কাউন্সিলের চারজন নাগরিক প্রতিনিধির একজন হিসেবে কর্মরত ছিলেন। ১৪৯২ সালে তিনি শহরের কাউন্সিলর নির্বাচিত হন।
কালেক্টরেট স্কুল এন্ড কলেজ
কালেক্টরেট স্কুল এন্ড কলেজ দ্বারা যেসব শিক্ষাপ্রতিষ্ঠান নির্দেশ করতে পারে:
সুশীল কৈরালা
সুশীল কৈরালা ( (सुशील कोइराला; ১২ আগস্ট, ১৯৩৯-৯ ফেব্রুয়ারি, ২০১৬ ) ছিলেন বিশিষ্ট নেপালী রাজনীতিবিদ, নেপালি কংগ্রেসের সভাপতি ও নেপালের প্রধানমন্ত্রী। ১১ ফেব্রুয়ারি, ২০১৪ হতে ১০ই অক্টোবর, ২০১৫ তারিখ পর্যন্ত তিনি নেপালের নির্বাচিত প্রধানমন্ত্রী হিসেবে দায়িত্ব পালন করেন।১০ ফেব্রুয়ারি, ২০১৪ তারিখে অনুষ্ঠিত সংসদ নির্বাচনে তিনি নেপালের প্রধানমন্ত্রী হিসেবে নির্বাচিত হন।
তিনি ১৯৫৪ সালে নেপালি কংগ্রেসে যোগদান করেন। ২০১০ সালে দলের সভাপতির দায়িত্ব গ্রহণের পূর্বে বিভিন্ন দায়িত্ব পালন করার পাশাপাশি ভারপ্রাপ্ত সভাপতি হিসেবে সেপ্টেম্বর ২০০৫ হতে নিযুক্ত ছিলেন। ৯ই ফেব্রুয়ারি, ২০১৬ তারিখে মারা যাওয়ার আগ পর্যন্ত তিনি এ পদে বহাল ছিলেন।
ব্যক্তিগত জীবন
বোধ প্রসাদ কৈরালা ও কুমুদিনী কৈরালা’র সন্তান সুশীল কৈরালা ১২ আগস্ট ১৯৩৯ তারিখে জন্মগ্রহণ করেন। ব্যক্তিগত জীবনে অবিবাহিত কৈরালা সাধারণ জীবনযাপন করতে পছন্দ করেন। মাতৃকা প্রসাদ কৈরালা, গিরিজা প্রসাদ কৈরালা ও বিশ্বেশ্বর প্রসাদ কৈরালা’র ন্যায় প্রধানমন্ত্রীগণ তার আত্মীয়।
তামিলনাড়ুর জেলাসমূহের তালিকা
ভারতের দক্ষিণে অবস্থিত তামিলনাড়ু রাজ্যে বর্তমানে (২০২০ খ্রিস্টাব্দে) মোট জেলার সংখ্যা ৩৮ টি৷ ১৯৫৬ খ্রিস্টাব্দে ১লা নভেম্বর অবধি তামিলনাড়ুতে মোট জেলা ছিলো ১৩টি৷ প্রতিটি জেলা আবার একাধিক তালুক ও ক্ষুদ্রতর প্রশাসনিক বিভাগে বিভক্ত৷
প্রাক-স্বাধীনতা
স্বাধীনতার প্রাককাল অবধি মাদ্রাজ প্রেসিডেন্সীতে মোট ২৬ টি জেলা ছিলো, যার মধ্যে মাত্র ১২ টি জেলার অস্তিত্ব বর্তমান তামিলনাড়ু রাজ্যে পাওয়া যায়৷ জেলাগুলি হলো যথাক্রমে চিঙ্গলপৎ, কোয়েম্বাটুর, নীলগিরি, উত্তর আর্কট, চেন্নাই, মধুরা, রামনাড়, সালেম, দক্ষিণ আর্কট, তাঞ্জোর, তিন্নেবেলী এবং ত্রিচিনোপলী৷
১৯৪৭ – ১৯৫০
ভারত বিভাগ ও ভারতের স্বাধীনতার পর ১৯৪৭ খ্রিস্টাব্দের ১৫ই আগস্ট ব্রিটিশ ভারতের প্রশাসনিক বিভাগ মাদ্রাজ প্রেসিডেন্সী স্বাধীন ভারতের মাদ্রাজ প্রদেশে পরিণত হয়৷ ভারতের স্বাধীনতার পরে ১৯৪৮ খ্রিস্টাব্দের ৪ঠা মার্চ পুদুকোট্টাই দেশীয় রাজ্য ভারতের সাথে যুক্ত হওয়া ইচ্ছা প্রকাশ করলে রাজ্যটিকে ত্রিচিনোপলী জেলার একটি মহকুমা হিসাবে ভারতের অন্তর্ভুক্ত করা হয়৷ এইসময়ে ১৯৫০ খ্রিস্টাব্দের ২৬শে জানুয়ারী ভারতের স্বীকৃত নতুন সংবিধান ভারতকে সার্বভৌম গণতান্ত্রিক প্রজাতন্ত্র বলে উল্লেখ করে৷ নতুন গণতান্ত্রিক দেশটি যুক্তরাষ্ট্রীয় ও একাাধিক রাজ্যের সমষ্টিরূপে উল্লেখ করা হয়৷ ফলে ভারত সরকার মাদ্রাজ প্রদেশকে মাদ্রাজ রাজ্যে নামান্তরিত করেন৷
১৯৫০ – ১৯৫৬
১৯৫০ খ্রিস্টাব্দে মাদ্রাজ রাজ্য নামান্তরণের সময়ে এই রাজ্যের মধ্যে ছিলো বর্তমান সম্পূর্ণ তামিলনাড়ু, উপকূলীয় অন্ধ্র, রায়ালসীমা, উত্তর কেরালার মালাবার উপকূলীয় অঞ্চল, বেল্লারী জেলা এবং দক্ষিণ কন্নড় জেলা৷ ১৯৫৩ খ্রিস্টাব্দে মাদ্রাজ রাজ্য থেকে রায়ালসীমা এবং উপকূলীয় অন্ধ্র পৃৃথক হয়ে অন্ধ্রপ্রদেশ জেলা গঠন করে৷ ঐ বছরই দক্ষিণ কন্নড় ও বেল্লারী জেলা মহীশূর রাজ্য-এর সাথে যুক্ত করে কর্ণাটক রাজ্য গঠন করা হয়৷ ১৯৫৬ খ্রিস্টাব্দে ত্রিবাঙ্কুর-কোচিন রাজ্যর সাথে মালাবার জেলা যুক্ত করে কেরালা রাজ্য গঠন করা হয়৷